CELEX: 32008D0815
Language: sl
Date: 2008-10-20 00:00:00
Title: 2008/815/ES: Odločba Komisije z dne 20. oktobra 2008 o odobritvi nekaterih nacionalnih programov za nadzor salmonele v jatah pitovnih piščancev vrste Gallus gallus (notificirano pod dokumentarno številko C(2008) 5699) (Besedilo velja za EGP)

28.10.2008   
            
            
               SL
            
            
               Uradni list Evropske unije
            
            
               L 283/43
            
         
      ODLOČBA KOMISIJE
   
   z dne 20. oktobra 2008
   o odobritvi nekaterih nacionalnih programov za nadzor salmonele v jatah pitovnih piščancev vrste Gallus gallus
   
   (notificirano pod dokumentarno številko C(2008) 5699)
   (Besedilo velja za EGP)
   (2008/815/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljev zoonoz, ki se prenašajo z živili (1), in zlasti člena 6(2) Uredbe,
   ob upoštevanju naslednjega:
   
               (1)
            
            
               Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele in drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje, ki ga predstavljajo za javno zdravje.
            
         
               (2)
            
            
               Navedena uredba določa, da se določijo cilji Skupnosti za zmanjšanje razširjenosti zoonoz in povzročiteljev zoonoz iz Priloge I k Uredbi pri nekaterih živalskih populacijah.
            
         
               (3)
            
            
               Uredba Komisije (ES) št. 646/2007 z dne 12. junija 2007 o izvajanju Uredbe (ES) št. 2160/2003 Evropskega parlamenta in Sveta glede cilja Skupnosti za zmanjšanje razširjenosti Salmonella enteritidis in Salmonella typhimurium v pitovnih piščancih (2) določa cilj Skupnosti za zmanjšanje razširjenosti Salmonella enteritidis in Salmonella typhimurium v pitovnih piščancih na ravni primarne proizvodnje.
            
         
               (4)
            
            
               Za izpolnitev cilja Skupnosti morajo države članice pripraviti nacionalne programe za nadzor salmonele v jatah pitovnih piščancev vrste Gallus gallus in jih predložiti Komisiji v skladu z Uredbo (ES) št. 2160/2003.
            
         
               (5)
            
            
               Nekatere države članice so predložile takšne programe, za katere se je ugotovilo, da so v skladu z ustrezno veterinarsko zakonodajo Skupnosti in zlasti z Uredbo (ES) št. 2160/2003.
            
         
               (6)
            
            
               Navedene nacionalne programe za nadzor je zato treba odobriti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Nacionalni programi za nadzor salmonele v jatah pitovnih piščancev vrste Gallus gallus, ki so jih predložile države članice, navedene v Prilogi, se odobrijo.
   Člen 2
   Ta odločba se uporablja od 1. decembra 2008.
   Člen 3
   Ta odločba je naslovljena na države članice.
   
      V Bruslju, 20. oktobra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 325, 12.12.2003, str. 1.
   
      (2)  UL L 151, 13.6.2007, str. 21.
   
      PRILOGA
      Belgija
      Bolgarija
      Češka
      Danska
      Nemčija
      Estonija
      Irska
      Grčija
      Španija
      Francija
      Italija
      Ciper
      Latvija
      Litva
      Luksemburg
      Malta
      Madžarska
      Nizozemska
      Avstrija
      Poljska
      Portugalska
      Romunija
      Slovenija
      Slovaška
      Finska
      Švedska
      Združeno kraljestvo